แจ้งเรื่องรถติดหน้าไอคอนสยาม

เคยแจ้งเรื่องนี้มา 1 ครั้งตอนที่พบเจอว่าหน้าไอคอนสยามมีรถที่ติดขัดจำนวนมาก 

บางครั้งเป็นรถทัวร์จอดในเลนขวาบ้าง

แต่ปัญหาใหญ่และปัญหาทุกวันคือเลนซ้ายสุดของหน้าห้าง มีแท็กซี่และสามล้อจอดเป็นจำนวนมาก

เสียไปเลย 1 เลนตั้งแต่ทางเข้าห้างไอคอนสยามยาวจนถึงซอยเจริญนคร 7 

เข้าใจว่ารถรับจ้างพวกนี้รอรับลูกค้า แต่จริงๆแล้วมีลูกค้าแต่รถไม่รับลูกค้า ทำให้การจอดนั้นยาวนานเป็นชั่วโมงตั้งแต่หัวค่ำยันมืด 

เมื่อกี้ได้ผ่านเส้นทางดังกล่าวตอน 21:00 น เศษ พบว่ามีตำรวจเพียงคนเดียวที่เคยพบเจอตอนกลางวันโบกอยู่หน้าโรงเรียนวัดสุวรรณ ยังคงมาเป่านกหวีดไล่แท็กซี่บางส่วนหน้าไอคอนสยาม 

ซึ่งสังเกตว่า ตำรวจคนเดียวที่อายุเยอะแล้ว จะสามารถต้านทานกลุ่มแท็กซี่และสามล้อกว่า 30 คนได้อย่างไร เพื่อจะให้ถนนมีระเบียบมากขึ้น ทำไมไม่มาทั้ง สน. 

พวกคนขับรถรับจ้างดูตั้งกลุ่มก้อนแก๊งเกือบจะเป็นอันธพาล 

อยากให้ตำรวจ สน ที่เกี่ยวข้องเข้ามาจัดการ รถรับจ้างที่จอดแช่หลายชั่วโมงในการรอคน รอเงินที่ต้องการ โดยไม่สนใจว่ามันทำให้รถติดแค่ไหน 

ครั้งที่แล้วที่แจ้งไป คุณส่งกลับมาว่าได้รับการจัดการแล้วแต่จริงๆแล้วมันเป็นเพียงการมาถ่ายรูปและบอกว่ามาดูแล้วนะแต่มันไม่ได้เป็นการแก้ปัญหาที่ถาวรเท่าไหร่ รถยังคงติดตลอด 1 เลน 

ห้างมาทำให้เจริญนครมีความเจริญค่ะ แต่ก็นำพาสิ่งอื่นๆมาด้วยเช่นกัน ถ้าทุกคนยังอยู่เฉย ถนนที่มันสัญจรได้ปกติก็กลับกลายเป็นไม่ปกติแล้วค่ะ 

รบกวนหน่วยงานที่เกี่ยวข้องด้วยค่ะ